‘सार… आंहानो जादों सार। गगा मोननाय, लोमजानाय आरो गेजेर गेजेर गुजुखाङोबो।‘ थुफ़्राया थगायनानै पुलिसखौ बुंबावबाय…. ‘सार, दानसे सिगाङाव आं धुब्रिनि सासे बांगाल मानसिजों लोगोसे खामला मावजाबदोंमोन। बे मानसिआ लोमजानानै न’आव थांनाया दा बिनि देहायाव कर’नासो मोनदोंनो…। सार, आंनि देहायावबो कर’नायानो सनदेरबाय नामा सार…. ?’ बिनि खोथाखौ पुलिसफोरा खोनानानै बागदाउ खांजोबबाय । पुलिस सासेया थुफ्राखौ होद्दावनानै बुंबाय …’ एइ रथ’…खुगायाव मुखाबो गानबोयाखै नों… गोजानाव था, जोंनि खाथियाव दाफै । जेराव दं बेवहायनो गसंना थाबाय थाथ’। ओरैबादि आदुवा, गियान गैयि मानसि नोङो…, 104खौ लेंहरब्लानो जायोमोन, बिसोरनो लांफैगौमोन ना नोंखौ…?’